Rokiškio IV tvenkinys
55°57′38″ š. pl. 25°36′5″ r. ilg.﻿ / ﻿55.96056°š. pl. 25.60139°r. ilg.﻿ / 55.96056; 25.60139 Rokiškio IV tvenkinys – tvenkinys Lietuvoje, Rokiškio rajone, Rokiškio miesto rytiniame pakraštyje. Sudarytas užtvenkus Laukupės upę (Nemunėlio intakas) 21,1 km nuo jos žiočių. Tvenkinio ilgis iš pietų į šiaurę – 0,62 km, plotis – iki 0,14 km. Altitudė 133,4 m. Pasroviui už 0,26 km telkšo Rokiškio II tvenkinys, priešsroviui už 25 m – Rokiškio V tvenkinys. Krantai neaukšti. Rytinis ir vakarinis krantai apaugę mišku. Iš rytų prieina Juodalungės miškas. Šiaurinėje pakrantėje įsikūrusi buvusio Rokiškio dvaro sodyba, yra įrengta poilsiavietė. Tvenkinys įrengtas 1976 metais.